Táłtłʼááh łeeyiʼ chʼosh

éí chʼosh naatsʼǫǫdí dah yikahjí atah daasdzoh; ndaʼałkaahí dóó ééʼdeetįįhii éí "Echiura" deiłníigo deiyózhí. Táłtłʼááh łeeyiʼ chʼosh éí tónteel tʼáá ałtso biyiʼdi dóó tónteel bibąąhgi dahólǫ́; adóó éí 230 ałʼąą ádaatʼé.
Díí chʼosh éí bitsʼíís nineez dóó ditą́. Bijáád éí ádin. Binááʼ ałdóʼ doo hólǫ́ǫ da. Łeeyiʼdi éí dahináa łeh. Chʼosh doo yitʼíinii éí bichʼiyąʼ.